ທ່ານ Kerry ກ່າວວ່າ ເກົາຫຼີເໜືອ “ຮອດ​ບໍ່​ໃກ້​ ມາດຕະຖານ” ທີ່ຈະເຈລະຈາຄືນໃໝ່ ກັບສຫລ ແລະ ພັນທະມິດ 
ທ່ານ ​Kerry ຍັງ​ກ່າວ​ອີກ​ວ່າ ມີ​ທາງ​ເປັນ​ໄປ​ໄດ້​ວ່າ ​ເກົາຫຼີ​ເໜືອ ຈະ​ຖືກ​ສະ​ເໜີ ຕໍ່ສານ ອາ​ຊະ​ຍາ​ກຳສາກົນ ຖ້າ​ການລະ​ເມີດ​ສິດທິມະນຸດ​ ຍັງດຳ​ເນີນ​ສືບ​ຕໍ່​ໄປຢູ່.
ລັດຖະມົນຕີຕ່າງປະເທດ ສະຫະລັດ ທ່ານ John Kerry ໄດ້ພົບ ປະກັບປະທານາທິບໍດີ ເກົາຫຼີໃຕ້ ທ່ານນາງ Park Geun-hye ແລະ ລັດຖະມົນຕີຕ່າງປະເທດ ທ່ານ Yun Byung-se ເພື່ອ ປຶກສາຫາລື ເລື່ອງຄວາມໝັ້ນຄົງ ຢູ່ໃນແຫຼມເກົາຫຼີ ແລະ ບັນຫາ ສອງຝ່າຍ ຢູ່ທີ່ກອງປະຊຸມຖະແຫຼງຂ່າວຮ່ວມກັນ ຫຼັງຈາກພົບປະກັນແລ້ວ ໃນວັນຈັນມື້ນີ້ ທ່ານ Kerry ກ່າວວ່າ ເກົາຫຼີເໜືອ ແມ່ນ  ທີ່ຈະເອົາບາດກ້າວຕ່າງໆທີ່ຕ້ອງການ ເພື່ອຍັບຍັ້ງ ໂຄງການຜະລິດອາວຸດນິວເຄລຍຂອງຕົນ ທີ່ຈະເຮັດໃຫ້ວໍຊິງຕັນລິເລີ້ມການເຈລະຈາ ທ່ານ Kerry ກ່າວຕື່ມວ່າ ສະນັ້ນ ມັນມີຄວາມຈຳເປັນທີ່ຈະຕ້ອງໄດ້ທະວີ ຄວາມກົດດັນຕໍ່ພຽງຢາງ ທ່ານ Kerry ເວົ້າວ່າ ເກົາຫຼີເໜືອ ກຳລັງຕົກຢູ່ພາຍໃຕ້ ການລົງໂທດຂອງອົງການສະຫະປະຊາຊາດຢ່າງໜັກ ຢູ່ແລ້ວ ຍ້ອນການທົດລອງລູກສອນໄຟ ແລະ ນິຍເຄລຍຫຼາຍໆບັ້ນ ທ່ານ Kerry ຍັງກ່າວອີກວ່າ ມີທາງເປັນໄປໄດ້ວ່າ ເກົາຫຼີເໜືອ ຈະຖືກສະເໜີ ຕໍ່ສານ ອາຊະຍາກຳສາກົນ ຖ້າການລະເມີດສິດທິມະນຸດຂອງຕົນນັ້ນ ຍັງດຳເນີນສືບຕໍ່ໄປຢູ່ U S SECRETARY OF STATE JOHN KERRY SAYING: